এক টিভি মডেল নাকি বলেছে যে, সে যেহেতু পরকালকে চোখে দেখেনা, তাই সে পরকালে বিশ্বাস করেনা। ফাইন। তাদের উদ্দেশ্যে বলতে চাই, যারা সেই মডেলের চৌদ্দগোষ্ঠী উদ্ধারের কাজে নেমেছেন। সেই মডেলের জাত-পাত উদ্ধারের দৃশ্য দেখতে দেখতে আমার একটি গল্প মনে পড়ে গেলো। গল্পটা এরকম-একবার রাজ্যের সভা চলাকালীন সময়ে উজির এবং নাজিরকে বলা হলো একেবারে ভিন্নভাবে, ভিন্ন উপায়ে রাজার সামনে উপস্থিত হতে। অর্থাৎ, দুইজনের কারোর মধ্যে কোন মিল থাকতে পারবেনা। এমন প্রস্তাবে উজির এবং নাজির দুইজনেই একটু চিন্তিত হলো। ভাবলো, কিভাবে একে-অন্যের চেয়ে ভিন্ন হওয়া যায়। শেষমেশ উজিরের মাথায় অসাধারণ একটা বুদ্ধি খেলে গেলো। সে করলো কি, তার কাপড়চোপড় খুলে রেখে একেবারে উলঙ্গ অবস্থায় রাজ দরবারে এসে উপস্থিত। রাজা সহ সবাইকে উদ্দেশ্য করে সে বলতে লাগলো, ‘এই যে দেখুন! আমি আজ একেবারে ভিন্ন আঙ্গিকে উপস্থিত হয়েছি, হুম’। রাজ দরবারের কেউ তো লজ্জায় তার দিকে তাকাতেও পারছেনা। এরপর, নাজির উপস্থিত হলো। তার গায়ে কোন নতুন সাজ নেই। প্রতিদিনকার পরিহিত পোশাক গায়ে দিয়েই সে উপস্থিত হয়েছে। হাসি হাসি মুখ নিয়ে সে রাজ দরবারে ঢুকেই মহারাজকে উদ্দেশ্য করে বললো, ‘উপস্থিত জাহা